Document ID: 32007R1572

REGULAMENTUL (CE) NR. 1572/2007 AL COMISIEI
din 21 decembrie 2007
de stabilire a prețurilor de referință la anumite produse pescărești pentru sezonul de pescuit 2008
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1), în special articolul 29 alineatele (1) și (5),
întrucât:
(1)
Regulamentul (CE) nr. 104/2000 prevede posibilitatea stabilirii în fiecare an, pe categorii de produse, a unor prețuri de referință valabile pentru Comunitate privind produsele care fac obiectul unei suspendări a tarifelor vamale în conformitate cu articolul 28 alineatul (1). Aceeași posibilitate este prevăzută și pentru produsele care, datorită faptului că fac obiectul fie al unei reduceri obligatorii a taxei vamale impuse de OMC, fie al altui regim preferențial, trebuie să respecte un preț de referință.
(2)
Pentru produsele enumerate la punctele A și B din anexa I la Regulamentul (CE) nr. 104/2000, prețul de referință este același cu prețul de retragere stabilit în conformitate cu articolul 20 alineatul (1) din regulamentul menționat.
(3)
Pentru sezonul de pescuit 2008, prețurile comunitare de retragere și de vânzare pentru produsele respective sunt stabilite prin Regulamentul (CE) nr. 1570/2007 al Comisiei (2)
(4)
Prețul de referință pentru alte produse decât cele enumerate în anexele I și II la Regulamentul (CE) nr. 104/2000 se stabilește pe baza mediei ponderate a valorilor în vamă înregistrate pe piețele sau în porturile de import în cei trei ani imediat anteriori datei la care se stabilește prețul de referință.
(5)
Nu este necesară stabilirea unor prețuri de referință pentru toate speciile care fac obiectul criteriilor stabilite prin Regulamentul (CE) nr. 104/2000 și în special nu pentru cele importate din țări terțe, în cantități nesemnificative.
(6)
Măsurile prevăzute în prezentul regulament sunt conforme cu avizul Comitetului de gestionare a produselor pescărești,
ADOPTĂ PREZENTUL REGULAMENT:
Articolul 1
Pentru sezonul de pescuit 2008, prețurile de referință ale produselor pescărești, astfel cum sunt menționate la articolul 29 din Regulamentul (CE) nr. 104/2000, sunt stabilite în anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 ianuarie 2008.
Prezentul regulament este obligatoriu în toate elementele sale și se aplică direct în toate statele membre.
Adoptată la Bruxelles, 21 decembrie 2007.

Labels: 2
6